Felvételi információk | Marton Géza Állam és Jogtudományi
Pótfelvételi hirdetmény DE MGDI 2019
Állami ösztöndíjas képzésben a hallgató doktorandusz ösztöndíjra jogosult, melynek mértéke 2019-ban havi 140.000 Ft az első két évben, és 180.000 Ft a képzés második két évében (az ösztöndíj minden évben 12 hónapra, azaz a nyári szünet idejére is jár). Doktori iskolánk (a jogászképzésre vonatkozó jogszabályi keretek változásaitól függetlenül) minden évben rendelkezik állami ösztöndíjas férőhelyekkel, és az állami ösztöndíjas doktorandusz hallgatók a vonatkozó jogszabályok értelmében hallgatói ösztöndíjszerződés aláírására sem kötelesek.
Önköltséges képzésben a fizetendő költségtérítés mértéke a mindenkori közalkalmazotti pótlékalap mértékéhez igazodik:
Levelező tagozaton a költségtérítés mértéke a közalkalmazotti pótlékalap 4-szerese (2019-ban: 80.000 Ft)/félév
Nappali tagozaton a költségtérítés mértéke a közalkalmazotti pótlékalap 6-szorosa (2019-ban: 120.000 Ft)/félév
Egyéni felkészülés esetén a jelentkezőnek a komplex vizsgát kell letennie, és a képzés második szakaszában (disszertációs szakasz) kapcsolódik be a PhD képzésbe.
A jelentkezés feltételei és határideje
A Nemzeti felsőoktatásról szóló törvény értelmében a szomszédos államokban élő magyarokról szóló 2001. évi LXII. törvény ("Kedvezménytörvény") hatálya alá tartozó, a szomszédos államokban élő, magyar állampolgársággal nem rendelkező személyek is a magyar és más EGT-tagállamok polgáraival azonos feltételekkel jelentkezhetnek állami ösztöndíjas képzésbe. A 2019. évi doktori felvételi eljárásban pályázati úton további 30 fő vehető fel országosan állami ösztöndíjas doktori képzésbe - pályázatot azon, a Kedvezménytörvény hatálya alá tartozó külhoni magyarok nyújthatnak be, akik a szomszédos államok valamelyikében végezték el mesterszintű tanulmányaikat, és a PhD felvételi eljárásban csak az önköltséges képzéshez szükséges ponthatárt érték el. A pályázatot az Emberi Erőforrások Minisztere hirdeti meg.
Egyéni felkészülésre az év bármely szakában fogadunk jelentkezőket, azonban a komplex vizsga letételére kizárólag vizsgaidőszakban kerülhet sor.
Gyakori kérdések és kapcsolat
A felvételi eljáráshoz kapcsolódó leggyakrabban ismételt kérdésekre a választ itt találja: Gyakran ismételt kérdések 2019.
A felvételi eljárással és a doktori képzéssel kapcsolatos kérdéseivel kérjük forduljon dr. Zaccaria Márton egyetemi adjunktus úrhoz, a Marton Géza Állam- és Jogtudományi Doktori Iskola titkárát.
A jelentkezéshez szükséges dokumentumok és mellékletek
Frissítés dátuma: 2019.06.30.